Blaðið er einnig afmælisrit , en samtökin fagna 25 ára afmæli síðar á árinu . Meginþema blaðsins er barnafátækt . Birt eru viðtalsbrot við íslensk börn sem alin eru upp við fátækt , greinar um fátækt og viðtal við Þóru Kemp , deildarstjóra félagslegrar Þjónustumiðstöðvar í Breiðholti . Meðal efnis í blaðinu eru einnig viðtöl við Vigdísi Finnbogadóttur , verndara Barnaheilla , Loft Kristjánsson , rannsóknarlögreglumann sem rannsakar ábendingar um ólöglegt og óviðeigandi efni á netinu og Arnór Gauta Jónsson , formann ungmennaráðs Barnaheilla - Save the Children á Íslandi . Fyrrverandi framkvæmdastjórar líta einnig um öxl og stiklað er á stóru í sögu samtakanna . Blaðið er nú gefið út annað árið í röð eftir að hafa legið í dvala í 15 ár .